Tisztelt Szülők!

A Nagyboldogasszony Római Katolikus Gimnázium, Általános Iskola és Alapfokú Művészeti Iskola vezetősége és tantestülete az alábbiakban szeretné Önöket tájékoztatni a **2022/2023-as tanévben választható tanórán kívüli foglalkozásokról (szakkörökről)**. A foglalkozások szervezése a 20/2012. (VIII. 31.) EMMI rendelet 13. §, 13/A. §, 14. §. és 15. § alapján a következő elvek szerint történik.

A foglalkozásokat elsősorban az **iskola helyiségeiben** szervezzük meg. Iskolán kívül szervezett foglalkozás esetén a tanulók felügyeletét a külső helyszínen, továbbá az oda- és visszajutás közben biztosítjuk. Az iskolán kívül szervezett foglalkozásról Önöket előzetesen tájékoztatjuk.

Ha a tanulót – kérelmére – felvették a szabadon választott tanítási órára, a tanítási év végéig, vagy, ha a tanítási év vége előtt befejeződik, **az utolsó tanítási óra befejezéséig köteles azon részt venni.**

A szabadon választott tanórai foglalkozást az értékelés és a minősítés, a mulasztás, továbbá a magasabb évfolyamra lépés tekintetében úgy kell tekinteni, mint a kötelező tanítási órát. A tanulónak – kiskorú tanuló esetén a szülőnek – írásban nyilatkoznia kell arról, hogy a szabadon választott tanítási órákra történő jelentkezés jogkövetkezményeit tudomásul vette (ld. mellékelt jelentkezési lap).

A tanulónak, vagy kiskorú tanuló esetén a szülőnek **írásban kell bejelentenie, ha** a tanuló **a következő tanítási évben már nem kíván részt venni** a szabadon választott tanítási órán, továbbá ha **jelentkezni kíván** a szabadon választott tanítási órára.

A tanuló május 20-áig jelentheti be a tantárgy és a felkészülési szint megválasztásával kapcsolatos döntését. A tanuló a **tanév során egy alkalommal** az igazgató engedélyével **módosíthatja** választását. A módosításra való kérelmet a szülő írásban nyújthatja be az erre a célra rendszeresített formanyomtatványon **félévente egy időszakban** (IX.1-15, és I.15-31).

A 2022/2023-as tanévben választható szakkörök a mellékelt táblázatban olvashatók. Kérjük, hogy a **jelentkezéseket** a kitöltött, aláírt nyilatkozat osztályfőnöknél vagy a titkárságon való leadásával tegyék meg az **2022. május 20-ig**

2022. április 20.

Varga Bálint

igazgató

**JELENTKEZÉS TANÓRÁN KÍVÜLI FOGLALKOZÁSRA 2022/2023**



**Név: ………………………….………………….. osztály : …..….**

|  |  |  |  |  |  |
| --- | --- | --- | --- | --- | --- |
| **Évfolyam** | **Osztály** | **Választható tantárgy** | **Heti óraszám** | **Pedagógus** | **VÁLASZTÁS** |
| 1-2. | a,b | atlétika | 2 | Szerbné Szabó K |  |
| 3-8. | a,b | atlétika (KASI) | 2 | Szerbné Szabó K |  |
| 1-4. | a,b | tollaslabda | 2 | Gundy Richárd |  |
| 5-12. | a,b | tollaslabda | 2 | Gundy Richárd |  |
| 4. | a,b | kosárlabda (KASI) | 2 | Gundy Richárd |  |
| 5. | a,b | kosárlabda (KASI) | 2 | Gundy Richárd |  |
| 6. | a,b | kosárlabda (KASI) | 2 | Gundy Richárd |  |
| 1-2. | a,b | labdarúgás | 2 | Zsámbok István |  |
| 3-4 | a,b | labdarúgás | 2 | Gáspár András |  |
| 2. | a,b | röplabda | 1 | Kertész Gabriella |  |
| 3-4. | a,b | röplabda (KASI) | 3 | Kertész Gabriella |  |
| 5-6. | a,b | röplabda | 1 | Kertész Gabriella |  |
| 7-8. | a,b | röplabda | 1 | Kertész Gabriella |  |
| 9-12. | a,b | röplabda | 1 | Kertész Gabriella |  |
| 5-12. | a,b | tömegsport/érettségi | 2 | Ivanics Beáta |  |
| 1-3. | a,b | "Dobd a kosárba" | 2 | Pöttendi Gábor |  |
| 4. | a,b | matematika | 1 | Tóthné Kiss Katalin |  |
| 5-6. | a,b | LEGO | 1 | Nemes Katalin Teréz |  |
| 1-4. | a,b | kézműves | 1 | Marosi Jánosné |  |
| 1-4. | a,b | sakk | 1 | Kis-Bankné B. Terézia |  |
| 2-5. | a,b | kis kórus | 1 | Kalocsainé Pintér Mónika |  |
| 2. | a,b | angol | 1 | Kántor Flóra |  |
| 2. | a,b | német | 1 | Visnyei Katalin |  |
| 2. | a,b | német | 1 | Hajnal Eszter |  |
| 8. | a,b | angol szakkör (2. nyelv) | 2 | Komlóssyné Káldy Éva |  |
| 8. | a,b | német szakkör (2. nyelv) | 2 | Komlóssyné Káldy Éva |  |
| 9-12. | a,b | angol beszédgyakorlat (nyv., ér.) | 1 | Varga Bálint |  |
| 11-12. | a,b | angol nyelvvizsga előkészítő | 2 | Ács Katalin |  |
| 11-12. | a,b | spanyol szakkör | 1 | Ivanics Beáta |  |
| 12. | a,b | német nyelvvizsga előkészítő | 2 | Szigeti Mónika |  |

A választható foglalkozások szervezésével kapcsolatos tudnivalókat megismertem, a jelentkezés jogkövetkezményeit tudomásul veszem.

Kaposvár, 2022. május 20.

…………………………………………….…. …………………………………………….….

 szülő (törv. képviselő) tanuló